SAMART คว้างานก่อสร้าง-ติดตั้งอุปกรณ์ไฟฟ้า มูลค่า 804.16 ลบ.
SAMART คว้างานก่อสร้าง-ติดตั้งอุปกรณ์ไฟฟ้าและสายไฟฟ้าใต้ดินกับการไฟฟ้านครหลวง มูลค่า 804.16 ลบ. รับรู้รายได้ 10% ตั้งแต่เซ็นสัญญา
25 เม.ย. 2560

นายวัฒน์ชัย วิไลลักษณ์ กรรมการผู้จัดการใหญ่ บริษัทสามารถคอร์ปอเรชั่น จำกัด (มหาชน) หรือ SAMART เปิดเผยว่า บริษัท เทด้า จำกัด (TEDA) ซึ่งเป็นบริษัทย่อยที่บริษัทถือหุ้นทางอ้อมผ่าน บริษัท สามารถ ยู-ทรานส์ จำกัด ในสัดส่วน 94.35% ได้ลงนามในหนังสือยืนยันการว่าจ้างก่อสร้างงานด้านโยธาจัดหาพร้อมติดตั้งอุปกรณ์ไฟฟ้าและสายไฟฟ้าใต้ดิน
สำหรับการเปลี่ยนระบบไฟฟ้าอากาศเป็นระบบสายไฟฟ้าใต้ดิน โครงการพระราม 3: สะพานพระราม 9-ทางพิเศษเฉลิมมหานครกับการไฟฟ้านครหลวง เมื่อวันที่ 21 เม.ย.60 มูลค่าสัญญาก่อสร้างรวม 804,115,850 บาท กำหนดการก่อสร้างแล้วเสร็จภายในวันที่ 2 ต.ค.63 ทั้งนี้ การรับรู้รายได้เป็นไปตามสัดส่วนความสำเร็จของงานโดยเริ่มรับรู้รายได้ 10% ตั้งแต่เซ็นสัญญา